04011351910050008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1135 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη αναδασωτέας έκτασης 3,900 στρεμμάτων 
στη θέση «Μπούκα-Ρουπάκι» Δ/Δ Κορακοχωρίου 

Περιφέρειας Δήμου Πύργου Ν. Ηλείας. 1 

Κήρυξη αναδασωτέας έκτασης 1,700 στρεμμάτων 
στη θέση «Μπερκούλα» Δ/Δ Οικισμού Σίμιζας Πε¬ 
ριφέρειας Δήμου Τραγανού Ν. Ηλείας. 2 

Επανακαθορισμός οριογραμμών αιγιαλού και παρα¬ 
λίας στη θέση «ΚΟΥΤΣΟΥΜΠΗ του Δ.Δ. Αγίου Αν- 
δρέα, του Δήμου Βόρειας Κυνουρίας, Νομού Αρ¬ 
καδίας. 3 


Α ΠΟΦΑΣΕΙ Σ 

Αριθμ. 2667 (1) 


Κήρυξη αναδασωτέας έκτασης 3,900 στρεμμάτων στη 
θέση «Μπούκα-Ρουπάκι» Δ/Δ Κορακοχωρίου Περιφέ¬ 
ρειας Δήμου Πύργου Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ/ξεις του άρθρου 7 για τη δ/κή αποκ/ση του 
ν. 2503/1997 και την 186ΓΓ/1998 απόφ. Γεν . Γραμ. Περ. 
Δυτ . Ελλάδος, περί άσκησης αρμοδιοτήτων Γ.Γ. Περ. 
Δυτ. Ελλάδας. 

2) Τις δ/ξεις του αρθ. 117 παρ 3 και το άρθρο 24 παρ. 
1 του Συντάγματος της χώρας . 

3) Τις δ/ξεις του ν. 998/1979 «περί προστασίας των 
Δασών κ,λπ.» και ειδικότερα το αρθ. 41 παρ. 1, το άρθ. 
38 παρ. 8 & το ν. 2040/1992 αρθ. 12 παρ. 3. 

4) Τις δ/γες του Υπουργείου Γεωργίας 16417/ 1180/ 
6.7.1980,18247/3049/24.2.1983 και 85144/1468/ 9.9.1992. 

5) Την 1684/31.5.2005 πρόταση του Δασαρχείου Πύργου 
που αναφέρεται στο θέμα για κήρυξη δασικής έκτασης 
ως αναδασωτέας διότι η δασική βλάστηση που την 
κάλυπτε καταστράφηκε λόγω εκχέρσωσης κατά τους 
μήνες Αύγουστο και Σεπτέμβριο του 2004 και επιβάλ¬ 
λεται η εκ νέου δάσωση της. Η πράξη διαπιστώθηκε 
την 22.3.2005. 

6) Το γεγονός ότι από την εκτέλεση της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε από εκχέρσωση την Δημόσια δασική 
έκταση εμβαδού 3,900 στρεμμάτων που βρίσκεται στη 
θέση «Μπούκα-Ρουπάκι», Δ/Δ Κορακοχωρίου Περιφέρειας 
Δήμου Πύργου Ν. Ηλείας. 

Προσδιορίζεται από τα στοιχεία σχεδιαγράμματος 
και έχει όρια 

• Ανατολικά: Με πορτοκαλεώνα με οικία 

• Δυτικά: Με δημόσια δασική έκταση 

• Βόρεια: Με αγροτική έκταση 

• Νότια: Με λωρίδα δασικής έκτασης και μετά αγρό Ηλία 
Ζαφειρόπουλου και αγροτοδασική Αίτσας Σιμωτά 

Όπως φαίνεται στο συνημμένο διάγραμμα που απο¬ 
τελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πύργος, 13 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗΓΙΑΝΝΗΣ 

Αριθμ. 2666 (3 

Κήρυξη αναδασωτέας έκτασης 1,700 στρεμμάτων στη 
θέση «Μπερκούλα» Δ/Δ Οικισμού Σίμιζας Περιφέρειας 
Δήμου Τραγανού Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ/ξεις του άρθρου 7 για τη δ/κή αποκ/ση του 
ν. 2503/1997 και την 186ΓΓ/1998 απόφ. Γεν . Γραμ. Περ. 
Δυτ. Ελλάδος, περί άσκησης αρμοδιοτήτων Γενικού 
Γραμματέα Περ. Δυτ. Ελλάδας. 

2) Τις δ/ξεις του αρθ. 117 παρ 3 και το άρθρο 24 παρ. 
1 του Συντάγματος της χώρας. 

3) Τις δ/ξεις του ν 998/1979 «περί προστασίας των 
Δασών κλπ.» και ειδικότερα το αρθ. 41 παρ. 1, το άρθ. 
38 παρ. 8 & το ν. 2040/1992 αρθ. 12 παρ. 3. 

4) Τις δ/γες του Υπουργείου Γεωργίας 16417/1180/ 
6.7.1980,18247/3049/24.2.1983 και 85144/1468/9.9.1992. 

5) Την 4025/6.9.2005 πρόταση του Δασαρχείου Αμα- 
λιάδας που αναφέρεται στο θέμα για κήρυξη δασικής 
έκτασης ως αναδασωτέας διότι η δασική βλάστηση που 
την κάλυπτε καταστράφηκε λόγω πυρκαγιάς που εξερ- 
ράγη στις 29.7.2005 και επιβάλλεται η εκ νέου δάσωση 
της. Η πράξη διαπιστώθηκε την 24.8.2005. 

6) Το γεγονός ότι από την εκτέλεση της παρούσας 


δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε από πυρκαγιά την Δημόσια δασική 
έκταση εμβαδού 1,700 στρεμμάτων που βρίσκεται στη 
θέση «Μπερκούλα», Δ/Δ Οικισμού Σίμιζας Περιφέρειας 
Δήμου Τραγανού Ν. Ηλείας 

Προσδιορίζεται από τα στοιχεία σχεδιαγράμματος 
και έχει όρια 

• Ανατολικά: Με δημόσιο δάσος αειφύλλων-πλατυ- 
φύλλων 

• Δυτικά: Με δημοτική οδό από Ολγα προς Σιμίζα 3 

• Βόρεια: Με δημοτική οδό και δημόσιο δάσος αει- 
φύλλων-πλατυφύλλων. 

• Νότια: Με δημόσιο δάσος αειφύλλων-πλατυφύλ- 
λων. 

Οπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗΓΙΑΝΝΗΣ 

Αριθμ. οι. 15246 (3) 

Επανακαθορισμός οριογραμμών αιγιαλού και παραλίας 
στη θέση «ΚΟΥΤΣΟΥΜΠΙ» του Δ.Δ. Αγίου Ανδρέα, του 
Δήμου Βόρειας Κυνουρίας, Νομού Αρκαδίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285 τ.Α' 19.12.2001) 
περί «αιγιαλού και παραλίας». 

2. Τις διατάξεις του ΝΔ. 439/1970 «περί συμπληρώσεων 
των διατάξεων περί αιγιαλού». 

3. Τις διατάξεις του ν. 3200/1955 «περί διοικητικής απο¬ 
κέντρωσης» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ.. 347/1986, ν. 2026/1992 και 
π.δ. 97/1993. 

4. Τις διατάξεις του άρθρου 19 παρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 
7 του ν. 2240/1994, δυνάμει των οποίων αρμοδιότητες 
του Υπουργείου Οικονομικών που είχαν μεταβιβαστεί 
στους Νομάρχες, ανήκουν στον Περιφερειακό Διευθυ¬ 
ντή, σε συνδυασμό με αυτές του άρθρου 14 παρ. 2 του 
ν. 2399/1996 με τις οποίες προβλέπεται η κατάργηση 
των θέσεων των Περιφερειακών Διευθυντών, οι αρ¬ 
μοδιότητες πλέον του οποίου περιήλθαν στον Γενικό 
Γραμματέα της Περιφέρειας και ασκούνται από τον 
Αναπληρωτή Περιφερειακό διευθυντή. 

5. Τις διατάξεις του τέταρτου εδαφίου της παρ. 2 
του άρθρου 1 και της παρ. 6 του ιδίου άρθρου του 
ν. 2503/1997 «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107 Α'), σύμφωνα με 
τις οποίες οι Περιφερειακές Υπηρεσίες του Υπουργεί¬ 
ου Οικονομικών, που συγκροτούσαν την Περιφερειακή 
Διοίκηση του Νόμου ή της Νομαρχίας, δεν υπήχθησαν 
στην ενιαία οργανική μονάδα της Περιφέρειας, ούτε 
καταργήθηκαν, αλλά αποτελούν από 1.9.1997, Υπηρεσίες 
του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης Διοί¬ 
κησης του Υπουργείου Εσωτερικών, Δημ. Διοίκησης και 
Αποκέντρωσης, σύμφωνα με το οποίο οι αρμοδιότητες 
του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 14650/Δ/0Ε85/17.3.2004 (ΦΕΚ 519 
τ.Β') 17.3.2004) κοινή απόφαση των Πρωθυπουργού και 
Υπουργού Οικονομίας και Οικονομικών, περί καθορι¬ 
σμού αρμοδιοτήτων του Υφυπουργού Οικονομίας και 
Οικονομικών. 

8. Τις διατάξεις της παρ. 21 του άρθρου 46 του 
ν. 3220/2004 (ΦΕΚ 15/τ.Α728.1.2004) «Μεταβίβαση αρμο¬ 
διοτήτων του Υπουργού Οικονομίας και Οικονομικών 
στον Γενικό Γραμματέα της Περιφέρειας». 

9. Το με αριθμό 1030067/296/Α0006/7.4.2004 έγγραφο 
της Διεύθυνσης Οργάνωσης της Γ ενικής Διεύθυνσης Δι¬ 
οικητικής Υποστήριξης του Υπουργείου Οικονομίας και Ο 
ικονομικών«Διευκρινήσεις για τις αρμοδιότητες των Υφυ¬ 
πουργών Οικονομίας και Οικονομικών που περιέχονται 
από 10.4.2004 στους Γεν. Γραμματείς Περιφερειών». 

10. Την από 21.3.2005 έκθεση της Επιτροπής καθορι¬ 
σμού των ορίων αιγιαλού, παραλίας, στη θέση «ΚΟΥ- 
ΤΣΟΥΜΠΙ», Δημοτικού Διαμερίσματος Αγίου Ανδρέα, του 
Δήμου Βόρειας Κυνουρίας στο Νομό Αρκαδίας και το 
από Μάιο του 2003 τοπογραφικό και υψομετρικό διά¬ 


γραμμα, εξαρτημένο από το κρατικό τριγωνομετρικό δί¬ 
κτυο (προβολή ΗΑΤΤ) με κλίμακα 1:1000, που συντάχθηκε 
από τον Αγρονόμο Τοπογράφο Μηχανικό Σταμπουλό- 
γλου Ευθύμη το οποίο ελέγχθηκε για την ακρίβεια του 
και θεωρήθηκε στις 17.3.2005 από τον Αγρονόμο Το¬ 
πογράφο Μηχανικό της Κτηματικής Υπηρεσίας Νομού 
Αρκαδίας Παπαδόπουλο Δημήτριο. 

11. Το με αριθμό Φ544.5/972/05/Σχ. 10003/12.9.2005 
έγγραφο του Γενικού Επιτελείου Ναυτικού, αποφασί¬ 
ζουμε: 

Επικυρώνουμε την από 21.3.2005 έκθεση της κατά το 
άρθρο 3 του ν. 2971/2001 αρμόδιας επιτροπής, περί χά¬ 
ραξης των ορίων αιγιαλού, παραλίας, στη θέση «ΚΟΥ- 
ΤΣΟΥΜΠΙ», Δημοτικού Διαμερίσματος Αγίου Ανδρέα, 
του Δήμου Βόρειας Κυνουρίας στο Νομό Αρκαδίας και 
το από Μάιο του 2003 τοπογραφικό και υψομετρικό 
διάγραμμα, εξαρτημένο από το κρατικό τριγωνομε¬ 
τρικό δίκτυο (προβολή ΗΑΤΤ) με κλίμακα 1:1000, που 
συντάχθηκε από τον Αγρονόμο Τοπογράφο Μηχανικό 
Σταμπουλόγλου Ευθύμη το οποίο ελέγχθηκε για την 
ακρίβεια του και θεωρήθηκε στις 17.3.2005 από τον 
Αγρονόμο Τοπογράφο Μηχανικό της Κτηματικής Υπη¬ 
ρεσίας Νομού Αρκαδίας Παπαδόπουλο Δημήτριο. Στο 
τοπογραφικό αυτό διάγραμμα καθορίστηκε: 

α) Η οριογραμμή του αιγιαλού με κόκκινη συνεχή πο¬ 
λυγωνική γραμμή και κορυφές 5, 5α, 5β, 5γ, 5δ, 6 οι 
οποίες εξασφαλίζονται με συντεταγμένες του κρατικού 
τριγωνομετρικού δικτύου. 

β) Η οριογραμμή της παραλίας με κίτρινη πολυγω¬ 
νική γραμμή και κορυφές 5α', 5β', 5γ', 5δ', 6' οι οποίες 
εξασφαλίζονται με συντεταγμένες του κρατικού τριγω¬ 
νομετρικού δικτύου. 

γ) Η οριογραμμή του παλαιού αιγιαλού με κυανή πο¬ 
λυγωνική γραμμή και κορυφές 5β, 6 οι οποίες εξασφαλί¬ 
ζονται με συντεταγμένες του κρατικού τριγωνομετρικού 
δικτύου. Ορίζεται ζώνη παραλίας με πλάτος 10 μ. διότι 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

Η απόφαση αυτή μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Τρίπολη, 3 Οκτωβρίου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 


ΕΚΘΕΣΗ ΤΗΣ ΕΠΙΤΡΟΠΗΣ 
ΚΑΘΟΡΙΣΜΟΥ ΑΙΓΙΑΛΟΥ ΠΑΡΑΛΙΑΣ 

Για τον επανακαθορισμό των οριογραμμών αιγιαλού και 
παραλίας στη θέση «Κουτσούμπι», στο Δ.Δ. Αγ. Ανδρέα, 
του Δήμου Βόρειας Κυνουρίας - Νομού Αρκαδίας. 

Οι υπογράφοντας, 

α) Καφαντάρη Χαρίκλεια, Προϊσταμένη της Κτηματι¬ 
κής Υπηρεσίας, Πρόεδρος. 

β) Παπαδόπουλος Δημήτριος, Τοπογράφος Μηχανικός 
της Κτηματικής Υπηρεσίας, μέλος. 

γ) Συμεωνίδης Φώτιος, Πλωτάρχης Λ.Σ., Λιμενάρχης 
Ναυπλίου, μέλος. 

δ) Τσίλικα Μαρία, Προϊσταμένη του Πολεοδομικού 
Γραφείου Τρίπολης, μέλος. 

ε) Αθανασούλης Ιωάννης, Πολιτικός Μηχανικός, αναπλη¬ 
ρωτής του Διευθυντή ΠΕ.ΧΩ. Πελοποννήσου, μέλος, 
αποτελούμε την επιτροπή καθορισμού των οριογραμ- 

μών αιγιαλού και παραλίας σύμφωνα με το άρθρο 100 
του π.δ. 284/88 όπως αυτό τροποποιήθηκε με το άρθρο 
3 του ν. 2971/2001. 

Γραμματέας της επιτροπής ορίστηκε η Μπουζέτου 
Ελένη, υπάλληλος της Κτηματικής Υπηρεσίας. 

Στις 21.3.2005 πήγαμε στην περιοχή μετά την 359/ 
18.3.2005 πρόσκληση της προέδρου. 

Αφού λάβαμε υπόψη 

1. Την από 17.12.2003, νέα αίτηση της Αγγελικής Ζώ- 
ταλη. 

2. Το τοπογραφικό διάγραμμα, κλίμακας 1:1000 σε προ¬ 
βολή ΗΑΤΤ που συνέταξε ο Σταμπουλόγλου Εύθυμης 
Αγρονόμος και Τοπογράφος Μηχανικός, τον Μάιο του 
2003. Το διάγραμμα ελέγχθηκε και θεωρήθηκε για την 
ακρίβεια του στις 17-03-2005 από τον Παπαδόπουλο Δη- 
μήτριο, Αγρονόμο και Τοπογράφο μηχανικό, υπάλληλο 
της Κτηματικής Υπηρεσίας Νομού Αρκαδίας. 

3. Τις διατάξεις του ν. 2971/2001. 

4. Το με αριθμό Σχ. 554/Φ544.5/431/04/10.5.2004 έγ¬ 
γραφο του Γ.Ε.Ν. 

5. Την τεχνική έκθεση που αφορά την φωτοερμηνευ- 
τική πραγματογνωμοσύνη για τον έλεγχο της μεταβο¬ 
λής της ακτογραμμής στην περιοχή, που εκπόνησε ο 
Ε. Σταμπουλόγλου τον Μάιο του 2003 και στην οποία 
τεκμηριώνεται και αποδεικνύεται ότι η ακτογραμμή 
παρουσιάζει πολύ μικρές μεταβολές από το έτος 1945 
μέχρι το 2003 και πάντα βρίσκεται σε απόσταση από 
130 έως 145 μέτρα από την υφιστάμενη οριογραμμή 
αιγιαλού. 

6. α) Ότι σύμφωνα με την φωτοερμηνευτική έκθεση 
πραγματογνωμοσύνης αλλά και τις αεροφωτογραφίες 
του έτους 1945 η καθορισμένη οριογραμμή αιγιαλού 
τέμνει ελαιώνα και βρίσκεται σε υπερβολικά μεγάλη 
απόσταση από την ακτογραμμή. 

β) Ότι δεν έχει συντελεστεί αναγκαστική απαλλοτρίω¬ 
ση στη ζώνη παραλίας και η αίτηση επανακαθορισμού, 
μπορεί να εξεταστεί με βάση τις διατάξεις του άρθρου 
5, παράγραφος 9 του ν. 2971/2001. 

7. Τις φυσικές και λοιπές ενδείξεις που επηρεάζουν 
το πλάτος του αιγιαλού και της παραλίας: 

α) Τη γεωμορφολογία του εδάφους για την οποία 
αναλυτικά αναφέρεταί: 

(1) . Η μορφολογία της ακτής συνίσταται 

ι) Από χαλαρά ιζήματα που έχουν προκύψει από την 
εναπόθεση φερτών υλών ποταμών κ την αποσάθρωση 
του φυσικού εδάφους. Ειδικότερα, υπάρχει αμμώδης 
ζώνη με εύρος περίπου δέκα μέτρα η οποία βορειοδυ¬ 
τικά της ιδιοκτησίας Κουτσουμπού γίνεται χαλικώδης. 

ιι) Την εκβολή του ποταμού Βρασιάτη ανατολικά της 
περιοχής επανακαθορισμού. 

(2) . Της ακτής συνέχονται εκτάσεις: 

ι) Πεδινές 

ιι) Με έδαφος αποτελούμενο από άργιλο, ιλύ και ορ¬ 
γανικά. 

ιιι) Με χρήση γεωργική και πάρα πολύ αραιή δόμη¬ 
ση. 

(3) . Το φυσικό όριο βλάστησης συνίσταται από: 

ι) Καλαμιές. 

Στο τμήμα μεταξύ οριογραμμής παραλίας και παλαιού 
αιγιαλού υπάρχουν καλαμιές και μικρές ελιές. 

β) Παράκτιοι φυσικοί πόροι δεν υπάρχουν. 

γ) Τα πορίσματα από τα την εκτίμηση των μετεω¬ 
ρολογικών στοιχείων της περιοχής, ήτοι το γεγονός 
ότι η περιοχή προσβάλλεται από ανέμους (5) έως έξι 


(6) μποφόρ κυρίως από βόρειες και βορειοανατολικές 
διευθύνσεις, 

δ) Τη μορφολογία του πυθμένα ο οποίος έχει: 

Αμμώδη σύσταση και ήπιες κλίσεις με μικρά βάθη 
κοντά στην ακτή. 

ε) Τον τομέα ανάπτυξης κυματισμού σε σχέση με το 
μέτωπο της ακτής: 

Πρόκειται για ακτή με σχετικά μεγάλο ανάπτυγμα 
πελάγους. 

στ) Την ύπαρξη τεχνικού έργου στην περιοχή του 
επανακαθορισμού: Το οποίο είναι η διευθέτηση του 
ποταμού Βρασιάτη. 

Το συγκεκριμένο έργο εκτελέστηκε χωρίς άδεια (όχι 
από την αιτούσα τον επανακαθορισμό) και είναι πιθανόν 
να προκάλεσε προσχώσεις μετά το 1990. Σύμφωνα και 
με το υπ’ αριθμό Σχ.554/Φ544.5/431/04/10.5.2004 έγγραφο 
του Γ.Ε.Ν. η επιτροπή θεωρεί ότι δεν δεσμεύεται από 
παράγραφο 4 του άρθρου 12 του ν. 2971/01. 

ζ) Η περιοχή δεν έχει ενταχθεί σε σχέδιο πόλεως. 

η) Στην περιοχή δεν υπάρχει καταγεγραμμένο δημό¬ 
σιο κτήμα. 

0) Η περιοχή δεν έχει ενταχθεί στο εθνικό κτηματο¬ 
λόγιο, 

ι) Ευπαθή οικοσυστήματα και προστατευόμενες πε¬ 
ριοχές δεν υπάρχουν. 

8. Το υπ’ αριθμ. Σχ.554/Φ544.5/431/04/10.5.2004 έγγρα¬ 
φο του Γ.Ε.Ν. όπου αναφέρεταί ότι η επιτροπή, εφ’ όσον 
διαπιστώσει το εσφαλμένο του παλιού καθορισμού, να 
προβεί σε επανακαθορισμό του αιγιαλού και καθορισμό 
παλαιού αιγιαλού, αποφασίζουμε: 

1. Επανακαθορίζουμε στο παραπάνω τοπογραφικό δι¬ 
άγραμμα το οποίο συνοδεύει την παρούσα έκθεση: 

α) Την οριογραμμή του αιγιαλού με κόκκινη συνεχή 
πολυγωνική γραμμή και κορυφές 5, 5α, 5β, 5γ, 5δ, 6 οι 
οποίες εξασφαλίζονται με συντεταγμένες του κρατικού 
τριγωνομετρικού δικτύου. 

β) Την οριογραμμή της παραλίας με κίτρινη συνεχή 
πολυγωνική γραμμή και κορυφές 5', 5α', 5β', 5γ', 5δ', 6'οι 
οποίες εξασφαλίζονται με συντεταγμένες του κρατικού 
τριγωνομετρικού δικτύου. 

Το πλάτος της ζώνης παραλίας ορίζεται στα 10 μέτρα 
ώστε να εξυπηρετείται ο σκοπός του άρθρου 1 παρά¬ 
γραφος 2 του ν. 2971. 

2. Καθορίζουμεοριογραμμή παλαιού αιγιαλού με κυ¬ 
ανή πολυγωνική γραμμή και κορυφές 5β, 6 οι οποίες 
εξασφαλίζονται με συντεταγμένες του κρατικού τρι¬ 
γωνομετρικού δικτύου. 

Ο ορισμός του παλαιού αιγιαλού έγινε με βάση τα 
χαμηλά υψόμετρα, τη μεταβολή της βλάστησης και το 
προαναφερόμενο έγγραφο του Γ.Ε.Ν. (παρ.8), καθώς 
από τις αεροφωτογραφίες των ετών 1945 έως 2003 και 
την φωτοερμηνευτική έκθεση δεν προκύπτουν σαφείς 
ενδείξεις για την ύπαρξη του. 

Η Πρόεδρος 
ΧΑΡΙΚΛΕΙΑ ΚΑΦΑΝΤΑΡΗ 

Τα Μέλη 

ΔΗΜΗΤΡΙΟΣ ΠΑΠΑΔΟΠΟΥΛΟΣ 
ΦΩΤΙΟΣ ΣΥΜΕΩΝΙΔΗΣ 
ΜΑΡΙΑ ΤΣΙΛΙΚΑ 
ΙΩΑΝΝΗΣ ΑΘΑΝΑΣΟΥΛΗΣ 

